

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄԻՆ**

**Ո Ր Ո Շ ՈՒ Մ N 564-Ա**

**նախազգուշացում կիրառելու մասին**

03 սեպտեմբեր 2021թ. ք. Երևան

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավար Գեորգի Ավետիսյանս, քննելով «ԾՈՎԱԳՅՈՒՂԻ ՀԱՑԱՄԹԵՐՔԻ ԳՈՐԾԱՐԱՆ» սահմանափակ պատասխանատվությամբ ընկերության փոխտնօրեն Գոռ Ռուստամյանի նկատմամբ հարուցված վարչական վարույթի վերաբերյալ գործը՝

**Պ Ա Ր Զ Ե Ց Ի՝**

Տեսչական մարմնի ղեկավարի՝ 2021 թվականի օգոստոսի 24-ի N 2051-Ա, 2052-Ա, 2053-Ա հրամանների համաձայն իրականացված ստուգայցի արդյունքում պարզվել և 2021 թվականի օգոստոսի 25-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Հայաստանի Հանրապետության առողջապահության նախարարի՝ 2020 թվականի օգոստոսի 4-ի թիվ 17-Ն հրամանի թիվ 5 հավելվածի 3-րդ կետի 2-րդ ենթակետի, 10-րդ, 17-րդ կետերի, թիվ 2 հավելվածի 4-րդ կետի 2-րդ ենթակետի, 14-րդ կետի, թիվ 6 հավելվածի 3-րդ կետի 2-րդ ենթակետի, 7-րդ կետի, 14-րդ և 13-րդ կետերի 1-ին ենթակետերի, պահանջները. այն է՝

- աշխատանքի ներկայանալիս և աշխատանքային օրվա ընթացքում չի իրականացվում անձնակազմի ջերմաչափում, և չի վարվում անձնակազմի ջերմաչափման արդյունքների գրանցամատյանը՝ համաձայն ձևի․

- աշխատողների մի մասը և այցելուները դիմակներ չեն կրում։

Այսպիսով, հաստատվել է, որ սույն վարչական գործով առաջացած իրավախախտման համար պատասխանատու է «ԾՈՎԱԳՅՈՒՂԻ ՀԱՑԱՄԹԵՐՔԻ ԳՈՐԾԱՐԱՆ» սահմանափակ պատասխանատվությամբ ընկերության փոխտնօրեն Գոռ Ռուստամյանը (հասցե՝ ք․ Գեղարքունիքի մարզ, ք․Սևան, Գրիբայեդովի 1, բն․2): Գոռ Ռուստամյանը վարչական իրավախախտման վերաբերյալ գործի քննության տեղի և ժամի մասին պատշաճ կարգով ծանուցվել է, սակայն գործի քննությանը չի ներկայացել և միջնորդություն չի ներկայացրել գործի քննությունը հետաձգելու մասին:

Հիմք ընդունելով վերոգրյալը և ղեկավարվելով **Վարչարարության հիմունքների և վարչական վարույթի մասին օրենքի 57-րդ հոդվածի 2-րդ մասի գ կետով,** **Վարչական իրավախախտումների վերաբերյալ օրենսգրքի 14-րդ, 32-րդ, 2382-րդ, 279-րդ, 281-րդ, 182.4-րդ հոդվածի 3-րդ մասով՝**

**Ո Ր Ո Շ Ե Ց Ի՝**

1. «ԾՈՎԱԳՅՈՒՂԻ ՀԱՑԱՄԹԵՐՔԻ ԳՈՐԾԱՐԱՆ» սահմանափակ պատասխանատվությամբ ընկերության փոխտնօրեն Գոռ Ռուստամյանի նկատմամբ **Վարչական իրավախախտումների վերաբերյալ օրենսգրքի 182.4-րդ հոդվածի 3-րդ մասով սահմանված իրավախախտման կատարման համար** կիրառել **նախազգուշացում** վարչական տույժի տեսակը:
2. Սույն որոշումը կարող է բողոքարկվել վարչական ակտն ընդունած վարչական մարմին կամ դատական կարգով Վարչարարության հիմունքների և վարչական վարույթի մասին օրենքի 71-րդ հոդվածի 1-ին մասի ա կետով սահմանված ժամկետում (երկու ամսվա ընթացքում:

**Գ. ԱՎԵՏԻՍՅԱՆ**



Կ.Տ.